
NAPRAKOSZONTES 
(BARTOK BELANAK) 


Rettenetesen kigurult a horizont. 
Minden fölfelé böködest 
ében-ezűst sátor koporsóz 

a láthatatlanba. 


De földörgöli már az álmát, 

mint a kiszoptatott, vasfejü gyerekek. 
Megmosdatja magát a tengerek mélységében, 
átnyújtja magát az erdők bozontosságán. 
Elterebélyesedik 

aureolásan, 

mint egy fantasztikus Isten. 


A nedveszóld dombok mögül sétál föl aranyban. 

Bz ég göndör báránykái vándorolnak körülötte. 

A tüzek fölremegik hozzá koldus-testvér 
karjaikat. 


Szétloccsan az űrben 
pirosan, 
mint a mindent magábaölelő jóság. 


Ó, engedd, hogy forró, anyás öledben 
ez a gyarló ének is megférjen, mint ahogy 
a dúsgazdag pincéjében is megfér az erjedő 
must, 
mert hidd el, nem hazudok, ha azt mondom, 
hogy én most billió testvérem nyelvén 
harangozok, 
akik a halak kopoltyúi, madarak szárnyai nélkül 
itt evickélnek a föld sokemeletnyi hegyei és 
völgyei között, 
s akikben a savanyú kenyéren kivül csak az 
tartja az életet, 
hogy naponta, legalább 12 órát ott virágzól 
a kókadt fejük fölött 
s hogy kiszúrt csontjaikra visszapárnázod a 
napszámnyi izmot. 


Hatalmas üke az alázatos holdnak s a fut- 
kározó csillagoknak: 

A higany, a tűz s a rádium 

mind csak trónusod lépcsőin kolduskodik. 


Az erő harsány gyökere vagy s melegebb 
vagy, mint a kinálkozó asszony. 
Hidd el, már kisiskolás korunkban is csak a 
Te végtelen szárnyaid alatt 
szerettük az örvénylő vizet, futottuk a métát 
a laposra feküdt mezőkön. 
Kiművelt, tekervényes eszünk most is a Te 
köntösödön virág. 


Sárga rózsák között Te vagy a kicsattant 
májusi Nászfa. 
Árva, poros falvak ülnek alattad 
s a zilált, emberevő metropoliszokból 
szolgáló, nagy gesztusokat nyujtanak feléd a 
kőművesek. 


Hatalmas tőgy vagy. Te az ég visszájára 
hajtott mellén. 
Itt lentről a gyönge matériák, 
akiknek hirtelen röhejre törik a szájuk 
lángbaborult fejüket földobják hozzád, mint 
a lobogó zászlót 


Lobogózlak: vörös Nap!!! 
Mert Te a végtelen öröm vagy s a bajok 
magasra tüzött lámpása is Te vagy. 
Ha ugy akarod átnevetsz az eső ólmos 
szomoruságán, 
leszorítod a kémények füstjét s tüzet szúrsz 
a fák selyemzőld hajába. 


Reggel az ég kék horizontjáról könyökölsz 

a szertelenbe 

s mint valami táncos, bálványcifra legény elé 

a mezőkről vad pipacsot nevetnek föl a húsos, 
kévekötő lányok. 

Kassák Lajos 


er ee re 


BARTOK BELA 


Bartok — gondolom közel két évtizeddel ezelőtt 
— már egyszer a magyar szinfonikus zene megcsináló- 
jának ünneplődött fölszinre. Mostanáig kiadott övr- 
jének legigazibb sulyá, mégis, akkori meglepő kitel- 
jesülése és a „Fából faragott királyfi" előadásai körül 
nagyobb szélességbe, nagyobb hangossággal értékelt 
másodszori arrivésága között van. 

Hogy körülbelül az első zenekari szvittel lezár- 
ható s a mától, tehát a mai Bartóktól lényegben el- 
vonatkozott induló-etápját is emlitem, ez nem csak 
azért van, mert az utóbbi s akkoriban hirtelennek tünt 
átforinálódása az első négy zongoradarabján, Elégiá- 
kon és Vázlatokon, vagy az első és második zenekari 
szvitten meg az első vonósnégyesen keresztül nagyon 
is szerves épülésnek érződik. Tartozom ezzel az első 
kompozíciók körükből kikülönülő erősségének méltatá- 
sán túl, Bartók egyedülállóan progressziv erejének. 

Az első kompozicióktól való későbbi elvonatko- 
zása nem is elfordulás. A tegnap elvetett akaratának 
logikus kitermése. Iränyos tovabbépiilés. S ahol leg- 
vitatottabban és valójában fordult: a magyar faji zene 
kérdésében: kiemelkedett látás és muszájos követ- 
kezmény. 

Faji elkülönülések, az internacionálissá ábrándo- 
zott (s akkori exkluziv osztály-élete folytán tényleg 
nagyban internacionális) klasszikus zenei epoka meg- 
rekedtségével élesedően domborodnak ki a zeneiro- 
dalomban. És pedig éppen a klasszikusnak determinált 
zeneliteratúra közelségének okából, sőt, intenziv itt- 
élésével szemben. A zenének nemcsak a mindennapi 
élet naguobb szélességébe tapogató, nagyobb nyilvá- 
nosságba demokratizálódottságából következően, ha- 
nem régi formájában való kiéltsége miatt is a leg- 
nagyobb óstartalmú tömegélet felé kellett fordulnia : 
természetszerüen. S mert a zene az élet külső formá- 
jától legelvonatkozottabban „anyagtalan“, elsősorban 
a népi zenékkel egyesült. 

A Bartók mögött fekvő magyar zeneiség köny- 
nyen kettéfoszlik (nemegyszer az egyén munkájában 
is) idegenre és magyar akarásura. Az internacionálisba 
kapcsolódni akaró része azonban, mint minden akkori 
fiatal zeneliteraturáé, már fejlett idegen fajisagokba 
lendült. — A magyar multszäzad intenziv politikai 
éléséből következő, másrészt, hogy a zene faji elhe- 
lyeződése iránti törekvés ,nemzeti" ideologiába hatá- 
rosulást jelentett itt, mely utóbbi a szó politikai termé- 
szeténél fogva máig sem lett erőszakon túl élet s 
fajsulya szerint diszelöadäsok felé gravitál. Ez a 
»nemzeti«, vagy az akadémikusan megrögzött szóval 
»magyaros» (s leginkább is politizáló potenciäjäban 
magyar) zenefajta a negyvenes évek túlfütöttségéből 
pattant ki egyedüléltető programmá. S lia Lisztnek 
csak egy hazafiasan patetikus gesztusa maradt is, át- 
akaratoskodott, a maga sujtäsos, sirvavigadö cimbal- 
mosságával Bartók induló idejébe, munkája köré és 
—. Bartókig a voltaképeni népzene ismerete nélkül. 

Ilyesforma érában és alapból indúl Bartók. Ha 
szélesebb és zeneibb magyarakarása, már első etápjá- 
ban sem szorul egészen ebbe a gondolatkörbe, ha iz- 
löse le is veti a cigányosság minden obligát cikornyá- 

ját, első opuszait mégis a magyarrálevés nemzeti aka- 
rata dominálja. Ezek a munkák a tegnap magyar- 
zenekepzetének kiteljesiilései, és pedig legegeszsege- 
sebb és lezáró kiteljesülösei. 

Bartok belső nagy szélességbealakulasa, mába 
irányulása s (dolgozásának minden szerves tovább- 
bontakozása mellett) legfordulósabb lépése: paraszt- 
zenegyüjtésével s az ezzel párhuzamos komponäläsä- 
val indul meg. Ezen a ponton sürüsödik benne leg- 
inkább generációk pótló és preventiv progresszivitasa. 


Gyüjtésének pontos intencióit épp annyira nem 
tudom, mint ahogy eredményének nagyságát is csak 
sejthetem. De minden muzeumos, etnografiai örtelmü- 
kön túl, és túl azon is, hogy már eddig is hallatlanul 
súlyos élő értékeket dobtak föl, ezeknek a gyüjtések- 
nek más értelmük is van önmagukban és mégjobban 
Bartók alkotására iränyitva. 


Bartóknak s a vele gyüjtőknek munkája nemcsak 


első megismerése, első szélesebb felölelése a volta- 
képeni magyar népzenének, a kétes értékü s kétes 
magyarságú cigányzenekulturával szemben. Egyben 
nyilt és tudatos szembenézés is a magyarországi pa- 
rasztzene heterogénságával. 


Ebből következik egyfelől, hogy a magyarság 
zenéjéből csapolt negativ eredményei is vannak any- 
nyira eredmények, mint amennyire éppenséggel nem 
negativak; másfelől a nemzetiségi zenék is, minden 
disputa ellenére természetes és relativ sulyuk szerint 
helyeződtek el. Még pedig nem csak a gyüjtésekben, 
de Bartók alkotására diktált hatásukban is, mint egy 
széleskörü fajiság elmaradhatatlan komponensei. 


(Akár a zongorafüzetek népdalharmonizációira 
gondolok, igy például a 14 zongoradarab magyar nép- 
dalánál is rettenetesebb erejii román népdalra (Es- 
guisses V.) akár a Román táncokra, vagy méginkább 
a Deux images pour Vorchestre második darabjának 
erejére, nagyszerü szelessögere). Ha a magyar faji- 
zenekultúra éles és önálló elkülönülése illuzórikus és 
épp oly mértékben szünö szükségü, mint amilyen ter- 
mészetes az orosz elnevezésü szláv zeneliteratüra 
tegnapi egocentrikus önállósága, ha a faji elkülönülés 
— annélkül, hogy kétségbe vonnám a zenei faji disz- 
poziciók elméleteit, sőt a nyelv zenéreható fontosságát 
— voltaképen csak egy fajtája a különböző ember- 
csoportosulások szerint elsajátosodó kultúrköröknek s 
ha egyelőre csakis az ilyen egymásbavágó (s ugyan- 
csak szünő fontosságú) körök egyensúlyából kerülhet 
ki a ma, vagy tegnap, vagy holnap akármilyen fajtájú 
élete s merta fajiság elsősorban is élő és alakuló : 
világos, hogy ezért jött és alakult igy Bartók zenei- 
sége: Bartók elsőben magäbaöleli, vagy: tudatosságba 
élesite (a fülledten idegen és illuzórikusan magyarba 
váló polgári zenélésünkkel szemben) az itteni, magyar, 
rokonosan kevert, kölcsönhatású, ősi és élő paraszt- 
zeneiséget, a maga egész faji, sőt — nembánom — 
ázsiai ütközőpontosságával. Itt a ,nemzei" szó már 
nyilván értelmetlen, s az ideologiája köré gyült, idő- 
ben is lokalizálódott magyar zeneiség, gondolom, vég- 
legesen elintéződik. Bartók megis leginkább magyar 
és mégsem népies jelenség. (A Román táncok sem 
népiesek s még Grieges értelemben sem. falusi exoti- 
kumnak hatók, hanem ujak és Bartók kompoziciók és 

nem azért ujak és nem azért Bartok kompoziciok, 
mert uj fajtán és Bartökosan dolgozottak). Bartok (s 
elsősorban is önmagáhozjutásának akaratából) meg- 
kapta a faji alapot az ő megrázóan nagy kilendülésére, 
vagy igy: Bartókon keresztül robbant ki nagy szük- 
ségszerüséggel, az itteni nép alakuló fajisága. Bartók- 
nak ez a parasztzenei alapon indulása semmiben sem 
olyan renaissance-szerü jelenség, mint akárcsak a teg- 
napi (francia, orosz) zeneiség egy részének egyházi 
skálás mozdulatai. Bartóknak az itteni parasztzeneiség 
monumentális alap s részben indulópont. Rajta keresz- 
tül ér magához, önmagán át a mába s talán tovább. 
Az ő itteni, városi, véletlenül pesti életén, széleskörü 
látásán, nyugaton át kulturásodottságán, mindenfelé s 
a holnapba reagáló itteni természetén át tágul, tere- 
bélyesedik, alakul és lendül ki ez az uj és széles fa- 
jiságú, uj életü, kezdődő és hatalmas zeneirodalom. 
Magyarsága nem póz, nem idézet, nem jelvény: zené- 
jének belső értelme, hogy magyarnak érződik. Ez 
annyira természetes nála, hogy már szinte negativnak 
hat s bizonyos, hogy még negativabbá lesz. A belső 
faji alkotóelem éppen úgy nem válik ki belőle, mint 
ahogy nem válik ki belőle a népies elem: Bartók 
egyéni (tehát faji) körében egységes élet. 


Hogy mennyiben egyesült és értékelődött át a 
parasztiság Bartók övrjébe, az Bartók faji voltán túl, 
leginkább ezen a ponton értődő: a magyarországi 
parasztmuzsika monumentälitäsa: Bartók monumentá- 
litása s Bartók legjobb értelmüen primitiv mélysége 
és általánossága: a népdal primitivsége. A zene soha- 
sem élhet a mindennapi élet részletjelenségeiben ugy, 
mint más érzékelhetőbben anyagi művészet, de csak- 
úgy vetiti ki tükrösén áz ember és idő belső életét. 
(S mert a külső szenzáción át nem hatol, vagy: mert 
a ma gondolkodtatä érája elől tegnapba rejtőzik: él a 
közönség s mégjobban a müvész oly intenziven együtt 
időben idegen alkotásokkal) Bartók amennyire nem 
programmosan irodalmiasodó, s tornyos egyéniségével 
szemben amennyire nem a tegnapi romantika egyénie- 
sedése, úgy ő — és máig legigazibban ő a ma for- 
dulós életét élő és igy, rajta keresztül épül át a nép- 
zene ősi monumentälitäsa a ma monumentálitásává, a 
népzene rettenetessége a ma erejévé, a népzene ma- 
gábanéző primitivsége a ma revideáló egyszerüsödé- 
sébe. Itt egyesül a Bartók övr egyik faktora: a népi 
ősiség, a másikkal: Bartók egyszerü, prófétás magába- 
tisztulásával s itt érem el utoljára, Bartók nepdalgyüj- 
tésének legigazibb értelmét. 


Ezek a-gyiijtések nem a magyar zenei multtalan- 
ság s minden elismert s tisztelt akarás dacára inga- 
dozó és határozatlan multůság afféle „faute de mi- 
euxje." És ha akármilyennek tetszelgik is a tegnapi 
impresszionizmus, sőt programmzenélés progressziv 
eredményeit, ezek az eredmények — az itteni paraszt- 
muzsika — gondolom Bartók egykori szavát haszná- 
lom — ázsiai rettenetességéhez: reakciósan élettele- 
nek, dekadensen halkulók. 


Bartók a tegnap zeneiségének legtájékozatlanab- 
bul bomló idejében a zene csiräzö, primer életéhez 
nyúlt, (s most már éppen úgy idetartozik későbbi al- 
giri gyüjtése is.) Bartóknak ez az önkénytelen tapo- 
gatása a primitiv zenék hatalmassága felé, széleskörü 


munkává, tudatos tanulmánnyá s a toyäbbepüles alap- 
java, sőt irányitójává nőtt, szemben a tegnapi roman- 
tika népdalszeretetével vagy a francia impresszioniz- 
mus vagy akár Páris exotikum kivänäsäval. Bartok 
külön nagy erejébe vetett és igazolt hitem mellett is 
csak így tudom érteni az ő egészen különálló és külö- 
nös erössegü állását. 

A tegnap karakterizálója legbelülről a megdön- 
tött hit iránytalansága s szimptómája legkristályosabban 
az inaktiv magára hattató impoesszionizmus. S a ma, 
pontosan: háborús ma (vagy háborút érző tegnap) 
az irányos energiába koncentrálódó expressziósság S 
Bartók már ösztönös, gyermekes, vagy paraszti, vagy 
supermannos, szókimondó belsőségével ennek a mai 
életnek első zenei kimondója. 


Ha látom körülötte a tegnapi romantika halvá- 
nyuló szétfolyását és más oldálról az ujrarágós (s 
bárhogyan leplezett) neoklasszikus igyekezetek ma- 
gukbafulladtságát, úgy talán leginkább tudom determi- 
nálni az ő décadence-ellenében álló legmegilletőbb 
helyét. Ez az általánosan progressziv jelentősége (az 
első szviten túl) mindég is és mindinkább fölébe jut 
faji akarásának, mely nem cél s nem több: szükség, 
s talán időben lokális szükség csupán. Bartók egész 
határozottsággal első és — európai viszonylatában is 
— máig legerősebb, aki nem bont és nem külső át- 
változásában éli ki ujjulását, de aki kezdettől, a maga 
akarata szerint s a maga radikális biztosságával ujjá- 
épit, aki a szentimentálisan romantikusoktól és melan- 
kólikusan impressziósoktól izoláltan, a legimpresszió- 
sabb időben: hatalmas. 

Csirätöl ujraépitó parasztdaltól-magáhozérkezését 
világosan adják ujjulö idejének első dalharmonizációi- 
tól, kis zongoradarabjaitól a legutóbbi zenekari mun- 
kákig terjedő kótái. Hogy az ő ,uj korszakának" 
kezdő egyszerüségei a „Gyermekeknek“ és „Pro deti" 
füzetek, a 10 könnyü zongoradarab, vagy az utóbbi 
füzetnek is csak az »Ajänläsa»: monumentalitäs. 


Bartók népdalharmonizációi nagyszerü szeles- 
ségbe egyszerüsödők. Ha népi zenét talán senki sem 
fogott meg eddig olyan belső értéssel és alkalmaz- 
kodó tisztelettel, bizonyos, bogy nem is húzta alá 
senki oly nagy erővel szélességüket s nem dobta azo- 
kat oly kiélesitett magasságba, mint Bartók. Calvoco- 
ressi, parisi előadásain, Bartókot ezekkel a harmoni- 
zációkkal kivánta és tudta reprezentálni. 


Az ,uj korszak" első, parasztzenéket már alig 
idéző zongoradarabjai (14 zongoradarab) a leginkább 
keresők s a legkevésbbé ismertek. De éppen ezek 
leglángolébban alakuló idejében iródtak és legrobba- 
nósabban továbbdolgozók. Ha egyik másik darab (és 
úgyszólván a zenei impresszionizmus Pestreerkezese 
előtt) posztimpressziós keresések felé irányul, mégis 
ebben a kötetben alakul és formálódik Bartók legro- 
hamosabban mai képe felé. A darabok pátosztalanná 
lett nagy belsősége meggyőzően adja egy uj és ro- 
mantikátlan élet kinyilását: nagyon élő és élően igazi 
fájdalmakat, Bartók magyaros-keserün át szkepszissé 
okosodott nevetését, mely később a Burleszkeken át 
a «Fäböl faragott királyfix fabábzenéjéig jut s amely 
mindég több és élőbb játékos nevetésnél. Más oldal- 
ról és méginkább itt is a széles megérzések dominál- 

ják. Az uj ember ösztönösségével minden egyes da- 
rabban ebbe az irányba gravitál. 

Melódikus megnyilatkozásának széles harmónia- 
érzésén nyugvó expanzióssága a patakosan tiszta I. 
zenekari portré mélyitett tónusú szinei közül lép ki és 
feszül az első vonósnégyesben mai erősségéig. Az 
első portré egyik legszebb és legleszürtebb Bartók 
kompozició s ha éppen aláhuzottan dallambeli fejlő- 
dése (nemcsak tartalma) teszi ezt a munkát talán leg- 
zeneibben elvonatkozottá, az I. kvartett egészen tor- 
nyos nagyságában adja Bartók átképződésének tartal- 
mát. Ez a kvartett — gondolatom s ismeretem szerint 
— a mögötte fekvő magyar zeneliteratura legteljesebb 
s legmagasabbrendü alkotása s európai viszonylatában 
is biztossággal jelöli Bartóknak a legkülönállóbb he- 
lyek egyikét. 

Most figyelmeztetni szeretnék legelsőbben is: az 
Elégiákra (különösen a másodikra), vagy méginkább a 
Sirató énekek gulásan nem hatványozható primitiv vég- 
telenségére. Azután: az esguissekre (az elsőre és ne- 
gyedikre, vagy a «kedves» tartalmú második számnak 
expressziös erössegere.) A Deux images pour lor- 
chestre sürün indulö elhömpölygesere, nagy kirobba- 
näsaiban, hangos vigasságában — a tegnapi termino- 
lögia szerint, nembänom — zeneietlenül lüktetö ele- 
tessegere. 

Bartóknak ez az életessége, ezen túl — életes 
magát nem ismétlő volta és ebből csakúgy, mint prog- 
resszivitäsäböl folyó minden egyes uj, az anyaggal való 
formáló megütközése adathatta például az Esguisses 
füzet ,vázlat" elnevezését s itt ez az elnevezés a 
vázlatnak leginkább is konstruktiv jelentőségére irá- 
nyit. A tartalomnak világnézése szerint kitermelő for- 
májára, a formára, amely itt nem alak, hanem élő és 
alakuló tartalom. Bartók művészi tisztaságának, ko- 
molyságának leginkább is kritériuma: minden egyes 
opusza ujnak megélt, ujnak kitermelt élets igy a tiz 
egynehány opusz, tiz egynehány uj és nagy életkom- 
plexum, szemben százszámra ujrakérődzött féléletek- 
kel. S megintcsak a formábanyilatkozott tartalmat 
illetőleg; bizonyos, hogy a tegnap csökönyös formába 
különült, sokszor szisztémává elvonatkozott zenélései- 
vel szemben, (sok visszaélésre jó szóval) a program- 
mosok (és a hozzájuk ezen a ponton néha közel jött 
impresszionisták) érdeme a zene bátor és tánctalan 
natúrássá-élése s a szónak mégis inkább olcsöbbik 
értelme. — Bizonyos még, hogy a nem program- 
mos Bartók valamennyire (és leginkább) a Liszt érá- 
ból jött és valamennyire (s már a magyarság akarásá- 
ból is) rubátós rapszodikusságán keresztül irányult 
ide. De éppen ezért és igy — ő nem az élet kivülről 
jövő ráhatásán át, vagy az életjelenségek külső meg- 
nyilatkozásának, ritmusos zajosságának zenéig stílizá- 
lásán át közeliti meg s nem megközeliti az életet: ő a 
maga meleg, forrásos, tomboló belső életét értékeli 
föl zenei vetületre. S ha Liszt szinfónikus költe- 
ményei (már a szó eleget mond) — Wagner szerint 
— Berliozhoz viszonyitottan s az irodalmias konstruk- 
cióval szemben a zeneibb belsőbb élet formái, s igy 
fejlődést adnak, úgy Bartók „szimfonikussägähoz“ vi- 
szonyitva inkább csak az «irodalmi« és sabszolút 
formaix elem egyensulyozásai.(a zenei forma időbeli, 
tehát elsőben: szukcesszió!) Bartók itt már egy primi- 


tiv és hatalmas belső élet meggyőzőségével zeneibb 
tud lenni. (Igaz viszont, hogy némely táncformásságá- 
nak ellentéte — ez a kéttételü egységbe foglalásoknál 
tünik ki — belsőbben ütköző, mint a klasszikus épit- 
ményü szinfónia menüettes, vagy teszem fúgás, fark- 
csigolyás maradványai. S még akkor is, ha az ellentét 
pszihikus rúgója a szimfóniáéval azonos, sőt magyarul 
rapszodikusan éles is, Bartók belső hatalmassága nagy- 
vonalúan komponált, formás, sőt primitiv formás és 
mégsem a mindennapos életből kilendült. Sőt ellen- 
kezően. Minden itt emlitett dolga, a nemzetitől a fa- 
jiba, a kollektiv tömegnevelődésébe tágult, ősi és 
holnapi egyszeriisegében általános, a mindenki min- 
dennapos életének szenzációja. Egészséges, akaratos, 
biztos és izmosan szikár. Sokszor úgy tetszik, mintha 
a ma tömegéletének csak az önmagában kíterült mo- 
numentalitas jobban érzésével lendülne fölébe. Szek- 
szuális magvú zenefajtája néha az ideális aureolássága 
felé finomul. De annál sűrűbb és súlyosabb energia- 
fölöslegének kidobbanása és egyéni egészen-különál- 
lásának titka: egészséges mai általánosságba mélye- 
dése. 

Annyira szép és különös, mint az egyszerü, 
egészséges és okos ember. 

Természete szerint máshová tartozik a , Fából 
faragott királyfi", s ha egyébért nem, azért minden- 
esetre, mert itt Bartók, aki evvel a táncjátékkal elő- 
ször nyult szinpadi zenéhez, társszerző s ez a körül- 
mény a zenész kitünőségével egyenes arányban meg- 
szoritó körülmény szokott lenni — sajnos — a leg- 
féltettebb esetekben. Másrészt a szinpadi, irodalommal 
egyesülő zene paradoxonjához tartozik, hogy itt a 
külső történés logikája meg-megtöri kiépülését. Ter- 
mészetes, hogy ez a táncjáték Bartók nagyvonalú ol- 
dalát kevésbbé, vagy csak ott domboritja ki, ahol a 
külső történés által legkevésbbé zavart. Semmiben 
sem akarom ennek a talán legillőbben méltányolt Bar- 
tók kompoziciönak értékét kisebbiteni s méginkább 
távol áll tőlem, hogy (a már nagyon is odiozussá váló 
szó ne értesse félre) lirájához nyúljak, amely éppen eb- 
ben a munkában nagyon meleg, tiszta és új tud lenni és 
éppen azon a ponton, ahol a fölszinen forgó, ,mo- 
dern“ zenék a legfölmelegitettebb s legolcsóbb lirát 
adják. Mégis ezen a ponton érzem néha, a szöveg és 
zene viszonyának kiélesedését s ez, hitem szerint: 
Bartók egyszerü nyiltságának ütközése a szöveg misz- 
tikus problémásságával, Bartók ujeletüsegenek ütkö- 
zése a szöveg német-tegnap felé nyúló romantikájával. 
Ha Bartók sokszor, jó érzékkel, elkerüli a szövegutasi- 
tásokat, a szöveget magát nem mindég kerülheti el. 


S itt már nagyon közel járok ahhoz a ponthoz, 
ahol — teszem — a Deux images tartalma ütközött a 
mű értelmetlen interpretálásával s ahol Bartók mindég 
leginkább ütközött s ütközik közönségével, amely 
jobbára pesti, tehát német kultúrájú és sokkal lustább 
türelmü és smokkabb, semhogy eltüsszentse magát 
mint Shaw Komtúr lovagja, a sok szinpadias görög- 
tűz untig könyeztető távolbaszenvelgései közt. S mert 
nem tud ráeszmélni, hogy Bartókban egyebet keres- 
sen, mint amit szokottan s a Straussi, vagy Mahleres, 
vagy másféle „modernnek“ bélyegzett zenékben kap, 
nem lát benne a kritika máig sem többet a különös- 
nél, sőt népiesnél, vagy a nagy hangszerelőn meg az 


értelmetlenül kimondott zseniálison túl, legfeljebb az 
inkább klasszikus hangú mesternél. S itt már igazán 
körültáncolni való etáp, mikor Molnár Antal ledült- 
betüzi Bartók tanulmányában, hogy Bartók nem a 
nyugati romantika ága többé. De ide tartoznék a ro- 
mantika helyébe jött uj tartalom. Meg kellene mar 
látni és ki kellene már mondani egyszer, mennyire 
Bartók éli egyedül és legigazibban az uj és mai zenét, 
mennyire nem ujak, vagy csak keresők a többi uj 
zenék vele szemben. Egy Scrjabin, egy Schönberg 
milyen intenziven élnek a tegnapi tartalomban s ahol 
ujat keresnek, mennyire az irodalmiasodás felé kerül- 
nek. Strawinsky, mióta uj tartalmú: tisztára szinpadi 
és szöveges Zenét ir. 


Észre kellene venni, hogy Bartók, aki legkon- 
zekvensebb érintetlenséggel meg is élte, énekli ki el- 
sőnek, legzeneibb tisztasággal s legleszürtebben a mai 
élet belsőjét. Uj igazait meg kellene érteni groteszk 
szkepszisén túl is: koncentrált erejében, súlyában, mo- 
numentálitásában. S még: akaratos és reggeles, tiszta 
és bátor életében. 


S most már a balett, vagy nem balett akármi- 
lyen hangszerelési kitünőségei, sőt ritmikus szenzációi 
sem domboritanak sokat Bartók sokkalta belsőbb je- 
lentőségén, mint ahogy másodrendü kérdésnek gondo- 
lom a körülötte kirobbant egész zenetechnikai „for- 
radalmat." Csupán természetesnek látom, hogy alko- 
tásának belső akarata szerint formálódott zenéjének 
minden eleme, vagy: hogy Bartók van annyira jó és 
sokat tudó zenész, miszerint természetszerüleg ,,for- 
radalmár." S ezzel egyáltalán nem akarom technikai 
fejlődésének uj terrénumokra utaló jelentőségét kiseb- 
biteni. 

Tudom — s ezt már sokan is tudják — össz- 
hangérzésének gazdag voltát. S tudom egyszerüségét 
is. Erősségét azonban itt is dallamepitesenek erejében 
látom. Kiszélesitett disszonancia elvében pedig, nagy- 
vonaluságát. Elvégre — teszem a harmónia — ameny- 
nyiben csak technikai értelmü, természetes fejlődésé- 
ben ide érhetett és ide is ért máshol és más úton is. 
Bartóknál ez a fejlődés talán csak rohamosabb és 
koncentráltabb. Az ő értésének azonban mindenesetre 
csak másodrendü része. S ezért nagyon is ügyetlen 
és értelmetlen, ha róla ezen az alapon próbálják meg- 
mutatni hovatartozását s kimutatni, nagy igyekezettel, 
a legfurcsább rokonságokat. Ady dalában lehetnek 
olyan akordok, amilyenekre Schönberg is rájött és 
egyik vagy másik zongoradarabját idézheti ,,Harmo- 
nielehrejében" akár maga Schönberg is. A kitünő 
Calvocoressivel sem értek egyet abban, hogy a zon- 
goravázlatokban Schönberg felé való közeledés érző- 
dik. Cimzései emlékeztethetnek a francia impresszio- 
nisták cimzéseire s zenekara szólhat egyszer másszor 
igy vagy amúgy. 

Strawinsky? A , Sacre du Printempsben" hasonló 
életességbe, erőbe hatalmasodik, s talán Bartók akár- 
melyik dolgánál élesebben romantikatlanna lesz. 
Persze a maga faji és egyéni természete szerint más- 
képen. S ha éppen rokonság kell, talán Strawinsky 
Bartókhoz a legkevésbbé rokontalan, nemcsak (s ép- 
pen) fajilag, de mert Strawinsky visszafelé, Rimsky- 
Korsakowon át a Liszt éra felé származódik. S ha 
— mint gondolom — zsidó, (tehát) jobb . szinpadi ze- 

nész, viszont apprétébb is. Azután a , Sacre du Prin- 
temps" (1913) mégis , tableaux de la Russie paienne" 
és hogy mennyire az, mutatja a , Rossignol" (1914) 
(nem az 1909-ben irt első felvonäsra gondolok) visz- 
szafelé hajlása.) S mindez nem is érintené Bartók 
saját nagy sulyát és igenis: elsőségét. És — ujitásába 
fogyott energiája, minden egyes továbblendülését külön 
súllyal értékeli. 

Bartók nem lezárt kérdés. (Hogy csak operáját 
és második vonósnégyesét emlitsem, még eddigi övrje 
is hiányosan jutott nyilvánosságra) De éppen ezért 
legélőbben fontos. 

S munkájának jelentős része akárhogyan a teg- 
napba kapcsolódjék, vagy éppen mert nagyon is hi- 
szek a ma termékenyült fordulósságában: ha veszem 
a Kossuth szinfóniától, hatalmas robbanásokkal mába 
fokozódó munkáját, senkinek zenetermelése elé nem 
nézek olyan érdeklődéssel, s annyi värässal. mint 
Bartók további dolgozása elé. 

Náray Miklós 


ÉPÜLŐ HÁZ 
Megint morognak a roskadt viskók, 
a tornyok fölé ágáló szálfák, 


s a kongó deszkaemeletek 
elrongyolják a napot. 


Ez a halál. 


A bajszos vizeskazánok is odajárnak a port leöblögetni, 
a gépek lihegő szájaiban a láncok alácsorognak, 
s piramisokba gurgulyázzák a homokot. 


A vonalzós tüzfalakon egyre nőnek a kőműveslegények, 

a malterosok begolyósodnak a szögletekbe, 

a labdázó kapaszkodókon a lányok targoncásan le- 
dübörögnek, 

s amint a meszeskoporsókkal feltúristáznak, 

verejték szürcsöl a daloló torkukba. 


Kemencék pedig egyre dagasztják a megizzadt agyagot, 
a felvonók kihörpintik a legsimább tömlőket, 
cölömpök aläsiklanak, 

az äcsok räzäporozzäk izmaikat, 

az asztalosok csipkébe fodrozzak a gyalukat, 

az üvegesek smirgliznek, 

a bädogosok tapétazzak a tetöket, 

a megveregetett barmok felfürt cimpakkal atnyeritenck. 
Zokog a fazékhangú gong, 

ordit apaller, 

felülröl mär hevedereken usztatjäk a gerendäkat, 

a vörös bädogtetö szetszikräzik, 

a nap szelesen räröhög, 


Visszavisit !!! 
Barta Sándor 

TUNTETES 


Az utcák keresztjen százezer lerongyolt vonaglik. 

Torkuk tärnäjäböl — hol a nyomorusäg dinamitja 
robbant — 

kirobban a hangjuk. 

Mint éles kövek szaggatjak a szürke lepedőt 

és a csönd sötét posztóját, melyet rendőrkardok 

szabtak föléjök. 

Öklöket köpköd a szájuk. 

Enekük, mint fürész riszálja a torkukra rakott vasat. 

Százezer! Százezer! 

Százezer kar, százezer ököl, százezer ivbe lendülő 

akarat. 

Mintha a tenger sója kiszakadna a vizből 

és egy-hatalmas tömeggé tornyosulna fel. 

Mintha a levegő oxigénje egy-hatalmas tüzzé oszlo- 


pulna le. 
Százezer! Százezer! 
Egy sikba célosult énség. 
Százezer ! 
És a rendőrlovak patái — mint az uccák türő köve- 
zetén — 


tipornak át a behuzott fejeken. 
Szélpál Árpád 


VERSEK 


E 


Szemtelenül kónyókólnek belém a házak 

és a kemény, bátor szögletek 

a husomba tépnek, a homlokom repesztik. 

A mellembe hegyesednek erkélyek, kapuk, zászlórudak. 

A gravitáció köti a lábam 

s bennem a romló perpetuum mobile 

ütemtelen, rossz mozgásra rándul, 

Istenült kő és vas a koponyám fesziti széjjel 

(Szelek mi minden mocskot kavarnak ?) 

a sinek agyvelőmbe fürdik fényesre magukat 

(Igen, a sinek!) 

ilyenkor a pupillámon keresztülfűzöm őket, 

hogy a messzeségbe kapaszkodón 

a szemem néhány milliméteres ideghártyáján 

felmérhessek ezer-méteres mezőket 

és beleszédülhessek nagy perspektivákba, 

melyek látószögembe sehogyse férnek; 

hogy végig tudjak menni ezen a hidegtől 
keményre edzett uccán 

ahová friss, sima, téli kószáló vágyban értem 

és mégis a fájdalmam száját hasitotta föl. 


IL 


Szempillákon at egységes foltokká egyszeriisitett ucca, 
mozgassa lenyegesüit tárgyak, 

rángó fájások, örömök bukfence 
egymásbasúlyosodnak itten. 

Nagy helyzeti energiájuk mozgásra esik szét bennem, 
egy hallucináció mozgóképszinházába szédülök. 


A hid? — Domború mellel nyujtózkodik 
és átfekszik a sineken, À 
keze-lába gyökeresen a földet fogja. 


Az ég? — Egy nagy golyó hasába poznakat, 
y a: árbócokat dóftek 


s szétfolyt a majdnem szintelen, lilás folyadék ; 

ráfolyt a hidra, házra, járdára, keritésre és ablak 
üvegre, 

s most szintelenül, kissé lilásan fakul 

lenyegét vesztve az egyszinü járda, kerités, 


ablaküveg. 
j Kádár Erzsébet 
EE EIRAS Peer E ERE AEA ET E EA A 


TÓNUS 


A hegyoldalakröl a köd 
mint óriás lapitomozdony 
cihelődik a városnak. 


A kürtők tüzgejzirokat füttyentenek elébe, 

a póznák sárgába fúrnak, 

s a vörös meg lila lampiónos uszályok körül 
a halászok csöndben visszaejtik a hálókat. 


De fönt — estikorzó — 

a tónus ott ég a hajlatok közt 

s a szinek fáradt bukfenccel kiperegnek a szemükből, 
a mindig csordultakból, 

s a mindig éhesekből — a gyufalángosból. 


Végigkarcolnak a köveken, 
szuszogás fürtöz a szájukszélén, 
amint kipárnázva és ütemben paskolnak a hús körül. 


Egymásbaegészülnek — ätszitäsodnak, 
a lárma szétsir a dobhártyákon, 

nincs ami az eszükbe bökkjön, 

se kék 

se cinóber, 

ha csak a keresztbemerevült 
hadiepilepsziás nem az aszfalton. 


Körbe odazsirafoskodnak, 

kétfelé tornáznak a karjaival 

(minden atomja a szive felé görcsül) 

elakadt merszüket egyszerre Osszevacogtatjak 
és tovább mennek, 

mig valami visitó rikkancs 

reflektor 

errekció 

ezt. is kitörli a fejükből. 


A csoszogó város, mintha szalma alól 
zsurolna (a kövezet) 

kaparásznának (a talpak, ujjak) 
cincognának a villamosok. 


Tonus. Barta Sándor 


RODIN + 


Rodin jelentős szerepe a művészetben helyzetö- 
nél fogva adódott. Látszatra, mint velejéig egészséges 
művész bukkant fel egy lezüllött korban. Halálával 
végleg lezáródott alkotó pályája, s most tisztán áll 
előttünk művészetének fajsulya. És példáján keseredet- 
ten látjus, mint pusztul el egy nemesebb energiával 
telt, erejével magasabb rendüségre predestinált mű- 
vész, a kellő öntudat és talajápolás nélkül, csupán 
vak fanatizmusában — instink érzéseiben. Nem mon- 
dom, hogy nem fontos a fanatizmus és instink érzés 
— sőt a legfontosabb érték, mert hiszen ez teszi a 
művészt művésszé — csakhogy minden érzék fej- 
leszthető, ugy ezek is egészen az ész desztillált ér- 
tékéig. 

Rodin legnagyobb baja, hogy érzéseit nem ma- 
gából fejlesztette, hanem odakeseredett, más, már be- 
teljesült megérzéseknek — és természetes igy az 
adottat sem érhette el. Kategorikus elve volt — mii- 
vész ne beszélj — hanem alkoss. Nem beszélt sokat, 
hanem adott ideáljának rabszolgája lett és maradt. 

Alapjában helytelen és a végleges kifejlődést 
kötő szempont, hogy a művész ne beszéljen, hanem 
alkosson, dolgozzon. Hogy a beszéd maga is egy 
formája a kielesnek — részben igaz. — De azért a 
művészért, aki már a beszédben éli ki magát — nem 
kár. Egyszerüen, ha áldozat lesz, az abszolut müvészet 
semmit sem veszít benne, sőt nyer, kevesebb anyag 
bogozással. Lehetetlen, hogy a legnagyobb korokban 
is csak dolgoztak — és dolgoztak volna. Lehetetlen- 
ség, hiszen a legnagyobb mestereknél az ő szellemi 
életük is legintenzivebben a tapasztalatokban, a szó- 
ban, az észrevételek kicserélésében, megvitatásokban, 
problémák megformuläzäsäban és kielesiteseben kul- 
minäl. 

Paris Rodin koraban nem volt talaj Rodinnak és 
ezért maradt bar a legnemesebb értelemben gondolom 
— epigon, Michelangelo, Pollaujuoló és a kinaiak alatt. 
Ezek a robustus elődök és Zóla szocialista romanti- 
kája nélkül nem lett volna Rodin a rodini értelemben. 
Mint szerencsés francia állandóan a legizgalmasabb 
művészi légkörben élt (postimpressionisták, kubisták, 
futuristak, expressionistak, simultonistak) és az egész 
uj mozgalom semmi behatással nem volt rá — sőt 
mint jó polgár elitélte a keresőket. Ez művészi rövid- 
látás, mert ha tényleg ismerte a klasszikusokat, a leg- 
nemesebb értelemben, akkor ez a nagyszerű eszköz 
hajhászás — önmagát keresés — sem kerülhette volna 
ki a figyelmét. Nem, már csak azért sem, mert fel- 
tétlenül meg kellett volna látnia a leszármazásukat és 
az, aki meglátta, nem mehet el mellette vakon — mint 
Rodin. 

Rodin ideg ember volt, de kora forradalmas éle- 
tén kivül mas mintaképesebb narkozisra volt szüksége, 
hogy aktiv legyen. Ez világítja meg azt a bizonyta- 
lansägot és kuszaságot, amit több szobra és rajza 
megnézése útán kell ramoridanunk. Ellen nem vethető, 
hogy annyira átéltek, ujból megéltek az összes alko- 
tásai, mert akár egy fejet, aktot vagy csupán egy ke- 
zet látunk tőle soha sem a hogyant, csak a mit tudja 
velünk elfogadtatni. Ennek ellentétje: az ember gyer- 
mekrajzokban talál oly: mély értékeket, melyek feltét- 
len bizonyitják, hogy nem fontos a Hogyan, . hanem a 
mit. De éppen ez a példa veri Rodint a legerősebben, 
mert a mig a gyerek kifejezési módjában is a leg- 
tisztábban önmagára hallgat, Rodin az érzéseit közve- 
titö eszközökért — szomszédba ment. — (Michelan- 
gello—Pollaujuoló—kinaiak). És ha már meglátta ezek 
kifejezés módját — meg kellett volna látnia az uj uni- 
versális művészet küzdelmét is a hogyanért. Evvel nem 
azt mondom, hogy Rodin psihében nem kapcsolódott 
korába — de ható ereje a minimumra szorul vissza, 
mert eszközeiért négy századdal visszacsodálkozott. 

Szétszaggatott, romantikus énje legjobban a raj- 
zaiban domborodik ki. Érdekes, hogy itt igen sok 
esetben már nem is szobrász, hanem festő — drámai 
értelemben. Igen nagy izléssel érezte meg a világos- 
ság és sötétség sulyát és ezt ügyesen, ötletesen ki is 
használta. Továbbá a hideg és meleg aplikalásában 
egész ruténjé volt. Sőt ez a rutin sokszor az akadé- 
miaig serénykedik le, már bosszantó — nem beszélve 
az eszközeiről. 


Szobrai között rodini értelemben fejlődés van. 
Legszebbek a későbbi munkái Balzac körül, ott is a 
tanulmányai. Az egész ember a skicceiben legerősebb 
és legszimpatikusabb. Teljesen kifejlesztett dolgai 
unalmasak — női portraitjai. 

Elhelyezkedése a történelemben — egy ujra fel- 
bukó — kulturhullám alja. A meginduló fejlődésnek 
egy feltétlen pillére — de hozzá kell tennünk, hogy 
ez a pillér valahogy csak az akarásaiban és felcsilla- 
näsaiban pillér — ál pillér — mert az uj universälis 
cultura, ha amonnan is indul el — időközbén egészen 
más utat vett fel mint amerre Rodin kereste érzései 
és gondolatai szintézisét. e 

Uitz Bela 


Kerjük t. Elöfizetöinket, akiknek 
elöfizetesük januärban lejärt, hogy lapunk 
szetküldeseben fennakadäs ne törtenjen, azt 
minel elöbb megujitani sziveskedjenek. 


A kiadóhivatal. 
SEAS AAA 


Felelós szerkesztó és kiadó: KASSÁK LAJOS 


Megjelenés dátuma 1917. február 1. — A lap minden cikkéért a szerző felel. 

Barätainkhoz és Elöfizetöinkhez! 


Mint azt T. elófizetóinkkel már level 
utján tudattuk — a papirbeszerzes körül 
adódott nehézségek miatt, lapunk IH. évfo- 
lyama 2-ik számának megjelenése egy hö- 
nappal eltolódott. Ez alatt az idő alatt, bárha 
kegyetlenül magasba szökött árakon is, sike- 
rült nagyobb mennyiségü s az alkalomhoz 
mérten elég finom papirost beszereznünk — 


szemben. A hiányzó szám helyett előfizetőink 
mint utánpátlást egy hónappal tovább kap- 
ják lapunkat. 

Ugyancsak itt jelentjük be azt a hirünket 
is, hogy a BAA erre a szezonra már lezárt 
kiällitäsait őszre a Väczi-utezai uj kiállitási 
helyiségünkben fogjuk folytatni. Kérjük to- 
vábbra is barátaink velünktartását. 


ugy, hogy most megint hosszabb időre biz- 


tositva vagyunk hasonló kellemetlenségekkel 


A , MR" könyvei: 


A , MR" első lirai antológiája (Cyörgy 
Mátyás, Kassák Lajos, Komját Ala- 
dár, Lengyel józsef verseiből) ára 4 
korona. Amatör kiadás eredeti met- 
szettel, az irók aláirásával, ára 10 
korona. 


Garda József: Valaki játszik velük 
(dráma) ára 2 korona. 

Mäcza János: Modern magyar dráma 
(jegyzetek) ára 2 korona. 


Kassák Lajos: Éposz Wagner Maszk- 
jában (versek) ára 2 korona. 


Kassák Lajos: Isten Báránykái (három 
egyfelvonásos) ára 3 korona. 


Kassák Lajos: Életsiratás (novellák) 
ára 5 korona. 


Komját Aladár: Kiäitäs (versek) ára 
3 korona. Amatör-kiadäs elfogyott. 


Mattis Teutsch Janos: Linoleum-al- 
buma, száz számozott példány. Ara 
25 korona. Amatőr példány meritett 
papiron, a művész sajátkezü nyomá- 
sában és kézirásával. Ara 100 kor. 

Ujonnan belépő elófizetóink 
kivánatra ingyen kapják a 
„MA“ junius havi 

Die AKTION könyvei: 


Eine anthologie (1914—16) ára kötve 
7 korona 20 fillér, 


Jüngste tschechische Lyrik ára kötve 
7 korona 20 fillér. 


Gottfried Benn: Fleisch (versek) ára 
kötve 7 korona 20 fillér. 


Theodor Dáubler: Der Hahn (versek) 
ára kötve 7 korona 20 fillér, 


Franz Jung: Sophie (regény) ára kötve 
7 korona 20 fillér. 


Franz Jung: Opferung (regény) ára 
kötve 7 kor. 20 fillér, 


Ferdinand Hardeknopf: 
Ara kötve 4 kor. 80 fillér. 


Lesestiicke. 


Carl Einstein: 
kor. 80 fillér. 


Ammerkungen. Ara 4 


Alexander Herzen: Erinnerungen. Két 
kötet ara kötve 25 kor. 


| Modern Szinpad 


Koronaherceg-utca 6. sz. 


UJ MÜSOR: 


Sárgarigó. Vigjáték. Irta: Biró Lajos. (Mészáros 


Giza, Baross, Petheő.) 


Karnevál. Drámai kép. Irta: Harsányi . Zsolt. 
(Mészáros Giza, Bánóci, Petheö stb.) 
fides öregem. Idill. Irta: Emőd Tamás. (Vend- 


rey, Kosztolányiné stb.) 


sé Uj Gábor-, Szenes- Békefi-tréfak, Szirmai Albert 
uj dalai. Kezdete pont fél 8 órakor. 


A MA kiadóhivatala. 


Der STURM könyvei: 


Herwart Walden: 
(kotta) ára 6 kor. 

Herwart Walden: Einblick in Kunst 
(64 reprodukcióval) ára 9 kor. 

Herwart Walden: Gesaminelte Schrif- 
ten. Ara 4 korona. 

August Stramm: Du (szerelmiversek) 
ára 6 kor. 

Paul Scheerbart: Glasarchitechtur (ta- 
nulmänyok) ára 4 korona) 

Peter Baum: Schiitzengrabenverse. Ara 
6 korona. 

Adolf Knoblauch : Die schwarze Fahne 
(regény) ára 4 kor. 

Herman Essig: Überteufel (drama) ára 
5 korona. 

Herman Essig: Wetterfrosch (elbeszé- 
lés) ara 5 kor. 


Sturm Bücher (sorozat 1—14.sz.-ig): 


August Stramm kis drámái, Lothar 
Schreyer, Pater Baum, Hage von 
Kohl, Adolf Behne stb. munkái 
füzetenkint 1 kor. 20 fillér. 


Sturm-levelezölapok a legujabb francia, 
angol, orosz, német, spanyol és olasz 
művészek képeinek és szobrainak 
reprodukcidival. Ára darabonként 40 
fillér. Az egész sorozat 75 darabból áll, 

